पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर न्यूज | बालोद शनिवार को सुबह से शाम तक मौसम में उतार-चढ़ाव हुआ। अधिकतम तापमान 41 डिग्री व न्यूनतम तापमान 24 डिग्री रहा। शुक्रवार की तुलना में दिन का पारा एक डिग्री कम व रात का स्थिर रहा। बावजूद गर्मी व उमस से राहत नहीं मिली। शाम को मौसम का मिजाज बदलने के बाद ठंडी हवा चली। सुबह सूर्याेदय के दौरान बादल छाए रहे। इसके बाद शाम 4 बजे तक मौसम साफ रहा। इस दौरान सूर्य की तपिश व गर्म हवा चलने से गर्मी व उमस का सामना करना पड़ा। शाम 5.30 बजे से देर शाम तक बालोद शहर सहित आसपास गांवों में गरज-चमक होती रही।
इस दौरान बादल छाए रहे। शहर में शाम 6.25 बजे बारिश हुई। उत्तर दिशा से कभी ठंडी हवा चली तो कभी गर्म। मौसम में उतार-चढ़ाव होता रहा। शाम 6 बजे के बाद नमी की मात्रा 39 फीसदी रही। 6 किमी प्रतिघंटे की रफ्तार से हवा चली। मौसम विभाग ने अगले 48 घंटे में बारिश होने का अनुमान लगाया है।
29 व 30 अप्रैल को सबसे ज्यादा गर्मी पड़ी
अप्रैल के अधिकतर दिन मौसम में उतार-चढ़ाव होता रहा। इसका अंदाजा इसी से लगा सकते है कि 5 दिन ही अधिकतम पारा 40 डिग्री से ज्यादा रहा। कई दिन 39 डिग्री के अासपास रहा। 29 व 30 अप्रैल को सबसे ज्यादा गर्मी पड़ी। जब अधिकतम तापमान 42 डिग्री पर रहा। रात में भी गर्मी व उमस का सामना करना पड़ा। चार दिन बूंदाबांदी हुई, बौछारें भी पड़ी। दूसरे राज्यों में द्रोणिका व चक्रीय चक्रवाती घेरा सक्रिय होने के कारण बादल छाए रहे।
आज इस सक्रिय सिस्टम से हो सकती है बारिश
रायपुर के मौसम वैज्ञानिक एचपी चंद्रा ने बताया कि एक द्रोणिका दक्षिण पूर्व राजस्थान और उसके आसपास से पूर्वी मध्यप्रदेश तक 0.9 किलोमीटर ऊंचाई तक स्थित है। एक चक्रीय चक्रवाती घेरा बिहार और उसके आसपास 1.5 किलोमीटर ऊंचाई तक स्थित है। जिसके प्रभाव से 2 मई को कुछ स्थानों पर हल्की बारिश होने या गरज-चमक के साथ छींटे पड़ने की संभावना है। कहीं-कहीं गरज-चमक के साथ बिजली गिरने व अंधड़ चलने की आशंकाा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva awa_Deva hin_Deva hin_Deva zho_Hant eng_Latn